|  |
| --- |
| OGRES NOVADA PAŠVALDĪBA  **LĒDMANES PAMATSKOLA**  Reģ.Nr.40900000582, Lēdmanes skola, Lēdmane, Lēdmanes pagasts, Ogres novads, LV-5011  Tālrunis: 65058722, 65058749, e-pasts: [ledmanespsk@ogresnovads.lv](mailto:ledmanespsk@ogresnovads.lv), [www.ledmanespamatskola.lv](http://www.ledmanespamatskola.lv) |

**IEKŠĒJIE NOTEIKUMI**

Ogres novada Lēdmanes pagastā

01.10.2024. Nr. 1 – 6/ 7

**PIRMSSKOLAS GRUPU IEKŠĒJĀS KĀRTĪBAS NOTEIKUMI**

*Izdoti saskaņā ar Valsts pārvaldes iekārtas*

*likuma 72. panta pirmās daļas 1. punktu,*

*Izglītības likuma 36. panta trešo daļu un*

*55. panta 8. punktu*

**I. Vispārīgie jautājumi**

1. Pirmsskolas grupu iekšējās kārtības noteikumi (turpmāk – noteikumi) ir izdoti, ievērojot Izglītības likumu, Vispārējās izglītības likumu, Bērnu tiesību aizsardzības likumu.
2. Noteikumi nosaka:
   1. Izglītojamo (turpmāk - bērni), viņu vecāku vai bērna likumisko pārstāvju (turpmāk-vecāki) un citu personu rīcību pirmsskolas grupās (turpmāk – grupas) un to organizētajos pasākumos;
   2. Bērnu tiesības un pienākumus;
   3. Vecāku līdzdarbības formas;
   4. Izglītības procesa organizāciju;
   5. Minimālās higiēnas prasības dienas režīma ievērošanai;
   6. Atbildību par noteikumu neievērošanu;

**II. Bērnu tiesības, uzvedības noteikumi un vecāku līdzdarbība**

1. Bērniem ir šādas tiesības:
   1. Apgūt pirmsskolas izglītības programmu;
   2. Uzturēties  dzīvībai un veselībai drošos apstākļos, būt aizsargātiem no fiziskās, emocionālās  un psihiskās vardarbības un ekspluatācijas, no nodarbināšanas bīstamos vai bērna dzīvībai kaitīgos apstākļos;
   3. Saņemt neatliekamo medicīnisko palīdzību;
   4. Mācību un audzināšanas procesā brīvi izteikt un aizstāvēt savas domas un uzskatus, paust attieksmi, attīstīt spējas un intereses, ņemot vērā bērna individualitāti;
   5. Saņemt personiskās mantas aizsardzību;
   6. Citu atbalstu, kas noteikts tiesības normās.
2. Bērniem ir šādi pienākumi:

4.1. Apgūt pirmsskolas izglītības programmu atbilstoši savai fiziskajai un garīgajai attīstībai;

4. 2. Ievērot drošības noteikumus un sabiedrībā pieņemtos uzvedības noteikumus;

4. 3. Saudzīgi izturēties pret apkārtējo vidi; saudzēt grupu inventāru;

4. 4. Ar cieņu izturēties pret saviem vienaudžiem, darbiniekiem un grupu apmeklētājiem.

1. Lēdmanes pamatskolas vadība (turpmāk tekstā – vadība) un pirmsskolas izglītības skolotājas (turpmāk tekstā – skolotājas) veic šādas darbības **vecāku** līdzdarbībai izglītības procesā:

5.1. Lai bērnu uzņemtu pirmsskolas izglītības programmā, vecākiem vadībai jāiesniedz iesniegums par bērna uzņemšanu, skolotājām jāiesniedz Bērna medicīniskā karte - veidlapa (u/026).

* 1. Vadība slēdz līgumu ar vecākiem par ēdināšanas pakalpojumu sniegšanu bērnam, līgumā noteikto abas puses stingri ievēro.
  2. Vecāki var saņemt ēdināšanas maksas atvieglojumus, atbilstoši Ogres novada pašvaldības 25.05.2023. saistošajiem noteikumiem Nr.11/2023 „Par ēdināšanas pabalstu”.

5.4. Savlaicīgi informē par grupu darbību un jautājumiem, kas saistīti ar bērna audzināšanu un attīstību.

5.5. Informē par bērnu zināšanu un uzvedības novērtējumu, sniedz ieteikumus bērnu attīstības veicināšanā.

5.6. Iepazīstina ar informāciju, kas izvietota grupu informācijas stendā;

5.7. Informē par nepieciešamo individuālo mācību līdzekļu iegādi normatīvajos aktos noteiktajā apjomā;

5.8. Informē par apģērbu un apaviem, kas bērnam nepieciešami izglītības procesam:

5.8.1. Apģērbam jābūt tīram, ērtam, atbilstošam laikapstākļiem un gaisa temperatūrai;

5.8.2. Virsdrēbēm jābūt ērtām, lai bērns varētu brīvi kustēties un rotaļāties ārā;

5.8.3. Jābūt rezerves apģērbam;

5.8.4. Sporta nodarbībām – sporta tērps un sporta apavi ar neslīdošu zoli;

5.8.5. Vasaras sezonā – cepure vai lakats aizsardzībai pret sauli;

5.8.6. Maiņas apavi.

5.9. Informē, ka grupās un to teritorijā fotografētais, filmētais materiāls vai kā citādi ievāktā informācija ir aizsargājami personas dati un to apstrādē ievēro normatīvo aktu prasību par fizisko personu datu aizsardzību;

5.10. Vecākiem saviem bērniem jāskaidro (un ar savu piemēru jārāda), ka pret darbiniekiem jāizturas ar cieņu, sekmējot to, lai bērnam veidotos pozitīva un pieklājīga attieksme pret apkārtējiem - bērniem un pieaugušajiem. Tādējādi aizliedzot lietot necenzētus vārdus un izteicienus, pielietot vardarbību (fiziski, emocionāli un psiholoģiski ietekmēt, pazemot bērnus  un darbiniekus), huligāniski uzvesties;

5.11. Informē, ka vecākiem pret grupu inventāru ir jāizturas saudzīgi, jāmāca to arī bērnam;

5.12. Veicina vecāku piedalīšanos grupu organizētajos pasākumos;

5.13. Vecāki var iesaistīties, sniedzot palīdzību grupu un teritorijas labiekārtošanā, sava bērna grupas telpas remontā un uzturēšanā kārtībā;

5.14. Informē par dalību grupas vecāku sapulcēs;

5.15. Veicina vecākus izteikt un aizstāvēt savas domas un uzskatus, paust attieksmi par pirmsskolas darba organizāciju, izglītības procesu un izteikt priekšlikumus darba pilnveidošanai.

5.16. Vecāki sniedz precīzu informāciju skolotājām un vadībai par savu dzīvesvietu, informē par dzīvesvietas, tālruņa numura un e – pasta adreses maiņu. Par bērna individuālo ēdināšanu un slimībām vecāki personīgi informē skolotājus un vadību.

5.17. Vecāki neved uz grupu slimu bērnu, par bērna saslimšanu savlaicīgi ziņo skolotājai.

5.18. Vecāki māca bērnu patstāvīgi ievērot personīgo higiēnu, un novērst nekārtību apģērbā un matu sakārtojumā.

5.19. Bērnus no grupas var izņemt jebkurā vecākiem izdevīgā laikā, bet ne vēlāk kā līdz plkst. 19.00, ja vecāki, neparedzētu iemeslu dēļ, nevar izņemt bērnu līdz plkst. 19:00, tad informē skolotāju, ka kavēsies un min laiku, cik ilgi. Ja vecāki bez brīdinājuma ir kavējuši 3 reizes, tad skolas vadība ir tiesīga ziņot Ogres novada bāriņtiesai.

**III. Izglītības procesa organizācija**

1. Grupu darba laiki ir:

6.1. Grupa “Taurenīši” (1,5 - 2gadīgie bērni), plkst. 7:00 - 18:00;

6.2. Grupa “Bitītes” (3 - 4gadīgie bērni), plkst. 7:00 – 19:00.

**Dežūrgrupa grupām “Taurenīši” un “Bitītes”, plkst. 18:00 – 19:00**

6.3. Grupa “Mārītes” (5 - 6gadīgie bērni), plkst. 7:00 - 19.00.

7. Vecākiem jāierodas pēc bērniem līdz plkst. 18:50. Grupas telpas tiek slēgtas plkst.19:00.

8. Pirmssvētku dienā grupu darba laiks ir saīsināts par vienu stundu:

8.1. Grupas “Taurenīši” - darba laiks līdz plkst. 17.00;

8.2. Dežūrgrupas “Taurenīši” un “Bitītes” un grupas “Mārītes” darba laiks līdz plkst. 18.00.

9. Vecāki brīdina skolotājas par negaidītiem apstākļiem, vai aizkavēšanos darba dienas sākumā vai beigās, zvanot skolotājai, kura tajā dienā strādā grupā. Lēdmanes pamatskola ievēro normatīvajos aktos noteikto kārtību, kādā tā informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi.

10. Vecāki līdz plkst. 8:50 brīdina skolotājas par to, ka bērns ir slims. Ja bērns grupu neapmeklēs citu iemeslu dēļ, tad par to ir jābrīdina iepriekšējā dienā līdz plkst. 14:00.

11. Grupām “Taurenīši” un “Bitītes” ieejas durvis ir slēgtas no plkst. 9:00 līdz 17:00. Nepieciešamības gadījumā vecāki var izmantot zvana pogu, kura atrodas pie grupas ieejas. Ienākot un izejot no grupas, vecāki cieši aizver durvis. Vecāki, ieejot un izejot no grupas teritorijas, aizver vārtus.

12. Nodarbības (turpmāk – aktivitātes) grupās sākas plkst. 9:00. Lai nodrošinātu bērnu ēdināšanu un dalību aktivitātēs, bērni uz grupu tiek atvesti līdz plkst. 8:00.

13. Piecgadīgajiem un sešgadīgajiem bērniem grupas  apmeklējums ir obligāts.

14. Izglītības process notiek saskaņā ar gada tematisko plānu un aktivitāšu sarakstu.

15. Priekšpusdienas cēlienā pedagogu vadībā tiek organizētas dažādas aktivitātes, pastaigas ārpus grupu teritorijas, individuālais darbs ar bērniem.

16. Pirms došanās ekskursijā skolotājas instruē bērnus par drošības noteikumiem.

17. Dodoties ekskursijā vai pastaigā ārpus grupu teritorijas, jānodrošina divu pieaugušo klātbūtne, no kuriem viena ir skolotāja.

18. Mācību gada laikā tematiskajās aktivitātēs bērniem tiek sniegta informācija par ugunsdrošību, ceļu satiksmes drošību, rīcību ekstremālās situācijās, drošību uz ledus, drošību uz ūdens, personas higiēnu un citiem drošības jautājumiem.

19. Vardarbības novēršanu Lēdmanes pamatskolā detalizēti nosaka „Kārtība par vadītāja un pedagogu rīcību, ja tiek konstatēta fiziska vai emocionāla vardarbība pret izglītojamo”, kas ir šo noteikumu neatņemama sastāvdaļa un ar tiem iepazīstina atbilstoši šo noteikumu 7. nodaļā noteiktajai kārtībai.

20. Skolotājas bērnus iepazīstina ar drošības noteikumiem pirmās nodarbības laikā mācību gada septembra un janvāra mēnesī. Par noteikumu pārrunāšanas faktu skolotājas veic ierakstu attiecīgā dokumentā vai elektroniskā datu bāzē.

21. Pirms masu pasākumu apmeklējuma skolotājas ar bērniem pārrunā kārtības noteikumus pasākumā. Par pārrunu faktu skolotājas veic ierakstu attiecīgā dokumentā vai elektroniskā datu bāzē.

22. Pirms došanās ekskursijās, pastaigās ārpus grupu teritorijas, skolotājas instruē bērnus par kārtības noteikumiem. Par noteikumu pārrunāšanas faktu skolotājas veic ierakstu attiecīgā dokumentā vai elektroniskā datu bāzē. Dodoties pastaigā ārpus grupu teritorijas, nodrošina 2 pieaugušo klātbūtni uz katriem 20 bērniem.

23. Vecāki tiek savlaicīgi informēti par organizētajiem pasākumiem. Pasākumi ar bērnu piedalīšanos tiek organizēti saskaņā ar drošības instrukcijām. Par bērnu drošību organizētajos pasākumos atbild pasākuma organizators.

24. Ekstremālās situācijās skolotājas vai atbalsta darbinieks sniedz pirmo medicīnisko palīdzību vai, ja nepieciešams, evakuē bērnus – skolotāja palīgs izsludina trauksmi un vēršas pie atbildīgās personas pēc palīdzības. Pieaugušie rīkojas atbilstoši “Izglītojamo drošības noteikumi”, pielikums Nr. 7.

25. Visi pasākumi tiek organizēti ne vēlāk kā līdz plkst. 18:30.

26. Atvedot bērnu uz grupu, vecāki vai to likumiskie pārstāvji ieved bērnu grupas telpās un paziņo skolotājam par bērna ierašanos.

27. Bērns uz grupu tiek atvests vesels, sakopts, kārtīgs, ar viņam nepieciešamo papildu apģērbu un higiēnas piederumiem. Virsdrēbes atstāj garderobē un nomaina apavus.

28. Vecāki skolotājām norāda personas, kurām ir tiesības izņemts bērnu no grupas. Bērnu no grupas drīkst izņemts brālis vai māsa, kuram ir 13 gadi. Vecāki savlaicīgi paziņo skolotājām, ja bērnu no grupas izņems cita persona.

29. Skolotājām ir tiesības neatdot bērnu personām, par kurām nav brīdinājuši vecāki, kā arī jebkurai personai, kura pēc bērna ieradusies reibuma stāvoklī vai citos gadījumos, ja ir pamatotas aizdomas, ka tas var kaitēt bērna interesēm un drošībai.

30. Grupās aizliegts ienest un lietot jebkura veida medikamentus. Ja bērnam nepieciešams sniegt medicīnisko palīdzību, skolotājas vēršas pie ārpakalpojuma sniedzējas Indras Dreiskas ģimenes ārsta Inetas Pokules ārsta praksē, vai ārkārtas situācijā izsauc ātro neatliekamo palīdzību, par to nekavējoties informējot vecākus un vadību.

31. Bērnam vieta grupā saglabājas:

31.1. Ja vecāki uzraksta vadībai adresētu iesniegumu ar pamatojumu par grupas neapmeklējuma iemeslu un neapmeklējuma periodu;

32.2. Bērna slimības un/ vai karantīnas laikā.

33. Bērnu no grupas var atskaitīt (izņemot piecgadīgos un sešgadīgos bērnus):

33.1. Ja bērns ilgāk par mēnesi neattaisnotu iemeslu dēļ nav apmeklējis grupu;

33.2. Ja bērna veselības stāvoklis pēc ārstu komisijas medicīniskā slēdziena nepieļauj viņa atrašanos grupā;

33.3. Ja vecāki neievēro un nepilda pirmsskolas grupu iekšējās kārtības noteikumus.

34. Savas personiskās rotaļlietas uz grupu nest ir aizliegts. Izņēmums ir viena rotaļlieta, ko bērns ņem līdzi gultā, diendusas laikā. Šo rotaļlietu drīkst izmantot tikai diendusas laikā, pārējā laikā tai ir jāatrodas bērna skapītī ģērbtuvē.

35. Darbinieki neatbild par rotaļlietām, ko bērns ir paņēmis līdzi uz grupu.

**IV Minimālās higiēnas prasības dienas režīma ievērošanai**

36. Pirmsskolas grupās neuzņem bērnus ar:

36.1. Infekcijas slimību pazīmēm: caureju, vemšanu, ādas, gļotādas vai acu ābolu dzelti, paaugstinātu (virs 37,5 0C) ķermeņa temperatūru, infekciozas izcelsmes izsitumiem (izsitumi kopā ar paaugstinātu ķermeņa temperatūru un izmaiņām bērna uzvedībā – miegainība, atteikšanās ēst, dzert, raudulība, paātrināta elpošana).

36.2. Ja atrodoties pirmsskolas grupā, bērnam tiek konstatētas infekcijas slimību pazīmes, skolotājas nekavējoties sazinās ar bērna vecākiem (aizbildņiem) un ģimenes ārsta palīdzi. Akūtos gadījumos tiek izsaukts neatliekamās medicīniskās palīdzības dienests, kura darbinieki pieņem lēmumu par tālāko rīcību. Ja nepieciešama bērna nekavējoša nogādāšana ārstniecības iestādē, un bērna vecāki vēl nav ieradušies, bērnu uz ārstniecības iestādi pavada darbinieks, un vecāki tiek informēti uz kuru ārstniecības iestādi bērns tiek aizvests.

**V. Atbildība par noteikumu neievērošanu**

37. Noteikumu ievērošana ir obligāta vecākiem un darbiniekiem.

38. Noteikumu neievērošanas gadījumā vadība:

38.1. Var izteikt mutisku aizrādījumu;

38.2. Var veikt individuālas pārrunas ar vecākiem;

38.3. Var nosūtīt rakstisku brīdinājumu par bērna atskaitīšanu no pirmsskolas izglītības programmas, izņemot piecgadīgos un sešgadīgos bērnus, kuru apmācība ir obligāta;

39. Gadījumos, kad vecāki pārkāpuši noteikumus, skolotāja iesniedz rakstisku ziņojumu vadībai.

40. Jautājumu izskata individuālās pārrunās:

40.1. skolotāja ar vecākiem;

40.2. vadība kopā ar skolotāju un vecākiem;

40.3. grupas vecāku sapulcē.

41. Gadījumos, kad ir aizdomas par pielietoto fizisko vai emocionālo vardarbību, administratīvi vai krimināli sodāmiem pārkāpumiem pret bērniem, vadība sazinās ar vecākiem un nekavējoties ziņo tiesībsargājošām iestādēm. Bērna veselības aizsardzība un drošība ir primārais uzdevums, kas tiek nodrošināts nekavējoties.

42. Vadībai normatīvajos aktos noteiktajā kārtībā ir tiesības bez brīdinājuma atskaitīt bērnu no pirmsskolas izglītības programmas:

42.1. Bērns grupu bez attaisnojoša iemesla nav apmeklējis mēnesi pēc kārtas vai divu mēnešu periodā apmeklēto dienu skaits ir mazāks par 30 dienām un vecāki vai bērna likumiskais pārstāvis nereaģē uz vadības nosūtīto brīdinājumu par to, ka bērns var tikt atskaitīts (izņemot piecgadīgos un sešgadīgos bērnus, kuru apmācība ir obligāta);

42.2. Ja bērna veselības stāvoklis saskaņā ar pedagoģiski medicīniskās komisijas slēdzienu nepieļauj viņa atrašanos grupā.

**VI. Kārtība, kādā vecāki un bērni tiek iepazīstināti ar iekšējās kārtības noteikumiem**

43. Pirms bērna uzņemšanas pirmsskolas izglītības programmā, skolas vadība vai skolotājas  iepazīstina vecākus ar noteikumiem, ko vecāki apliecina ar savu parakstu.

44. Skolotājas katru gadu septembrī organizētajās grupas sapulcēs atkārtoti iepazīstina vecākus ar noteikumiem, ko vecāki apliecina ar savu parakstu.

45. Rīcība ugunsgrēka gadījumā ir saskaņā ar “Izglītojamo drošības noteikumiem”, pielikums Nr. 2.

**VII. Noslēguma jautājums**

46. Atzīt par spēku zaudējušus iestādes 2020. gada 1. septembra Pirmsskolas grupu iekšējās kārtības noteikumus.

Direktore                                 Dace Mārtiņa